ເຈົ້າໜ້າທີ່ ສະຫະປະຊາຊາດ ພົບປະກັບພວກຜູ້ນຳ Maldives (ເບິ່ງວີດີໂອ)
ເຈົ້າໜ້າທີ່ອະວຸໂສຂອງ ສປຊ ພົບປະກັບພວກຜູ້ນໍາ Maldives ເພື່ອຫາທາງແກ້ໄຂ ສະຖານະການດ້ານການເມືອງ.
ເຈົ້າໜ້າທີ່ອະວຸໂສທ່ານນຶ່ງຂອງອົງການສະຫະປະຊາຊາດພວມຢູ່ໃນລະຫວ່າງການຢ້ຽມຢາມ ເກາະ Maldives ໃນວັນສຸກມື້ນີ້ເພື່ອເຈລະຈາຫາລືກັບປະທານາທິບໍດີຄົນປັດຈຸບັນແລະອະ ດີດປະທານາທິບໍດີໃນການຊອກຫາຊ່ອງທາງແກ້ໄຂສະຖານະການທາງດ້ານການເມືອງຢູ່ໃນ ປະເທດເກາະດອນ ທີ່ຕັ້ງຢູ່ໃນເຂດມະຫາສະມຸດອິນເດຍດັ່ງກ່າວ ດ້ວຍຄວາມສັນຕິ ທ່ານ Oscar Fernandez-Taranco ໄດ້ຮຽກຮ້ອງໃຫ້ຜູ້ນຳການເມືອງທຸກໆຄົນຕັ້ງຢູ່ໃນ ຄວາມສະຫງົບແລະປ້ອງກັນບໍ່ໃຫ້ເກີດຄວາມຮຸນແຮງໃດໆກໍຕາມ ໃນວັນພະຫັດວານນີ້ ໄດ້ມີການອອກໝາຍຈັບອະດີດປະທານາທິບໍດີ Moha-med Na- sheed ນຶ່ງມື້ຫຼັງຈາກໄດ້ເກີີດການປະທະກັນຢ່າງຮຸນແຮງລະຫວ່າງຕຳຫຼວດແລະພວກສະ ໜັບສະໜຸນທ່ານ ທີ່ໄດ້ແຜ່ລາມຈາກນະຄອນຫຼວງໄປສູ່ຫຼາຍດອນທີ່ຢູ່ອ້ອມແອ້ມ ທ່ານ Nasheed ຜູ້ນຳທີ່ໄດ້ຖືກເລືອກແບບປະຊາທິປະໄຕຄົນທຳອິດຂອງປະ ເທດກ່າວວ່າ ທ່ານໄດ້ຖືກບັງຄັບໃຫ້ລາອອກຈາກຕຳແໜ່ງໃນການກໍ່ລັດຖະປະຫານແລະມີຄວາມຢ້ານກົວ ວ່າ ປະທານາທິບໍດີຄົນໃໝ່ທ່ານ Mohammed Waheed Hassan ມີສ່ວນພົວພັນ ໃນ ການພະຍາຍາມກໍ່ລັດຖະປະຫານດັ່ງກ່າວ ທ່ານໄດ້ຮຽກຮ້ອງໃຫ້ຂະແໜງການຕຸລາການ ຂອງປະເທດທຳການສືບສວນສອບສວນເບິ່ງພວກທີ່ຮັບຜິດຊອບໃນການຂັບໄລ່ທ່ານອອກ ຈາກອຳນາດ ປະທານາທິບໍດີ Hassan ໄດ້ປະຕິເສດຕໍ່ການກ່າວຫາທີ່ວ່າທ່ານມີສ່ວນພົວພັນນຳການກໍ່ ລັດຖະປະຫານ ທ່ານເວົ້າວ່າ ທ່ານບໍ່ໄດ້ກະກຽມທີ່ຈະຂຶ້ນປົກຄອງປະເທດແລະຈະແຕ່ງຕັ້ງ ຄະນະລັດຖະບານສາມັກຄີຊາດໃນໄວໆນີ້